钦定古今图书集成/明伦汇编/闺媛典/第042卷 > 彭孙求妻陆氏
## 钦定古今图书集成/明伦汇编/闺媛典/第042卷 > 彭孙求妻陆氏

按《海盐县志》：“陆氏，名令芬，邑诸生彭孙求妻，职方员
外郎澄源女。尝割臂疗母病，澄源无子，欲择快婿，求
垂髫为诸生，容止玉立，陆母沈悦之，许女焉。求年十
八，侍父宦邸，病目失明。陆群从诸父谋以宗女代之，
陆惊惋不食，知其志不可移，乃已。澄源在都闻之，喜
曰：‘真澄源女也’。既归，求克修妇职，教二子复曾、先曾”
皆为诸生。年六十病卒。